CELEX: 62015TA0292
Language: da
Date: 2018-02-28 00:00:00
Title: Sag T-292/15: Rettens dom af 28. februar 2018 — Vakakis kai Synergates mod Kommissionen (Ansvar uden for kontraktforhold — offentlige tjenesteydelseskontrakter — udbudsprocedure — formaliteten — procedurefordrejning — interessekonflikt — forpligtelse til at udvise omhu — fortabelse af mulighed)

23.4.2018   
            
            
               DA
            
            
               Den Europæiske Unions Tidende
            
            
               C 142/40
            
         Rettens dom af 28. februar 2018 — Vakakis kai Synergates mod Kommissionen
   (Sag T-292/15) (1)
   
   ((Ansvar uden for kontraktforhold - offentlige tjenesteydelseskontrakter - udbudsprocedure - formaliteten - procedurefordrejning - interessekonflikt - forpligtelse til at udvise omhu - fortabelse af mulighed))
   (2018/C 142/51)
   Processprog: engelsk
   
      Parter
   
   
      Sagsøger: Vakakis kai Synergates — Symvouloi gia Agrotiki Anaptixi AE Meleton, tidligere Vakakis International — Symvouloi gia Agrotiki Anaptixi AE (Athen, Grækenland) (ved solicitor B. O’Connor og advokaterne S. Gubel og E. Bertolotto)
   
      Sagsøgt: Europa-Kommissionen (først ved F. Erlbacher og E. Georgieva, derefter ved E. Georgieva og L. Baumgart, som befuldmægtigede)
   
      Sagens genstand
   
   Et søgsmål i henhold til artikel 268 TEUF med påstand om erstatning for den skade, som sagsøgeren angiveligt har lidt som følge af de uregelmæssigheder, som Kommissionen begik inden for rammerne af udbudsproceduren »Styrkelse af Albaniens fødevaresikkerhedssystem« (EuropeAid/129820/C/SER/AL).
   
      Konklusion
   
   
               1)
            
            
               Den Europæiske Union er erstatningspligtig for de tab, som Symvouloi gia Agrotiki Anaptixi AE Meleton har lidt som følge af fortabelsen af en mulighed for at blive tildelt kontrakten »Styrkelse af Albaniens fødevaresikkerhedssystem« (EuropeAid/129820/C/SER/AL), samt for de udgifter og omkostninger, der er foranlediget af deltagelsen i denne udbudsprocedure.
            
         
               2)
            
            
               Den i denne domskonklusions punkt 1 omhandlede erstatning forhøjes med morarenter regnet fra denne doms afsigelse, indtil fuld betaling sker, med den rentesats, som er fastsat af Den Europæiske Centralbank (ECB) for de vigtigste refinansieringstransaktioner, forhøjet med to procentpoint.
            
         
               3)
            
            
               I øvrigt frifindes Europa-Kommissionen.
            
         
               4)
            
            
               Parterne meddeler inden for en frist på tre måneder fra dommens afsigelse Retten det efter fælles aftale fastsatte erstatningsbeløb.
            
         
               5)
            
            
               Såfremt en sådan overenskomst ikke kan opnås, fremsender parterne inden for samme frist deres påstande vedrørende erstatningsopgørelsen til Retten.
            
         
               6)
            
            
               Afgørelsen om sagsomkostningerne udsættes.
            
         
      (1)  EUT C 294 af 7.9.2015.